PMIndiaData/PMIndiaSum huggingface dataset:
അധ്യാപക ഉത്സവത്തിന്റെ ഉദ്‌ഘാടന സമ്മേളനത്തെ പ്രധാനമന്ത്രി അഭിസംബോധന ചെയ്യും

പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 7 ന് രാവിലെ 11 മണിക്ക് ശിക്ഷക് പർവിന്റെ ഉദ്ഘാടന സമ്മേളനത്തിൽ സംസാരിക്കും. പരിപാടിയിൽ വിദ്യാഭ്യാസ മേഖലയിലെ ഒന്നിലധികം സുപ്രധാന സംരംഭങ്ങളും അദ്ദേഹം ആരംഭിക്കും. ഇന്ത്യൻ ആംഗ്യഭാഷാ നിഘണ്ടു (ശ്രവണ വൈകല്യമുള്ളവർക്കുള്ള ഓഡിയോ, ടെക്സ്റ്റ് ഉൾച്ചേർത്ത ആംഗ്യഭാഷാ വീഡിയോ, യൂണിവേഴ്സൽ ഡിസൈൻ ഓഫ് ലേണിംഗിന് അനുസൃതമായി), സംസാരിക്കുന്ന പുസ്തകങ്ങൾ (കാഴ്ച വൈകല്യമുള്ളവർക്കുള്ള ഓഡിയോ പുസ്തകങ്ങൾ), സ്കൂൾ ഗുണനിലവാര ഉറപ്പ്, സിബിഎസ്ഇയുടെ മൂല്യനിർണ്ണയ ചട്ടക്കൂട്, നിപുൺ ഭാരത്, വിദ്യാഞ്ജലി പോർട്ടൽ എന്നിവയ്ക്കായുള്ള നിഷ്‌ഠ ടീച്ചേഴ്സ് പരിശീലന പരിപാടി (സ്കൂൾ വളണ്ടിയർമാർക്ക് വിദ്യാഭ്യാസ സന്നദ്ധപ്രവർത്തകർ/ ദാതാക്കൾ/ സിഎസ്ആർ സംഭാവന ചെയ്യുന്നവർക്ക് സൗകര്യം) മുതലായവ ഇവയിൽ ഉൾപ്പെടും. "ഗുണനിലവാരവും സുസ്ഥിരവുമായ സ്കൂളുകൾ: ഇന്ത്യയിലെ സ്കൂളുകളിൽ നിന്നുള്ള പഠനങ്ങൾ" എന്നതാണ് അധ്യാപക ഉത്സവത്തിന്റെ പ്രമേയം. എല്ലാ തലങ്ങളിലുമുള്ള വിദ്യാഭ്യാസത്തിന്റെ തുടർച്ച ഉറപ്പാക്കാൻ മാത്രമല്ല, രാജ്യത്തുടനീളമുള്ള സ്കൂളുകളിലെ ഗുണനിലവാരവും ഉൾക്കൊള്ളുന്ന രീതികളും സുസ്ഥിരതയും മെച്ചപ്പെടുത്തുന്നതിനും നൂതനമായ രീതികളെ പ്രോത്സാഹിപ്പിക്കുന്നതിനും ലക്ഷ്യമിട്ടാണ് ഈ ഉത്സവം സംഘടിപ്പിച്ചിട്ടുള്ളത് കേന്ദ്ര വിദ്യാഭ്യാസ മന്ത്രിയും, സംസ്ഥാനങ്ങളിൽ നിന്നുള്ള വിദ്യാഭ്യാസ മന്ത്രിമാരും പരിപാടിയിൽ പങ്കെടുക്കും.
സ്വാമി വിവേകാനന്ദന് പ്രധാനമന്ത്രിയുടെ പ്രണാമം

സ്വാമി വിവേകാനന്ദന്റെ ജന്മവാര്‍ഷിക ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അര്‍പ്പിച്ചു. ”മഹാനായ സ്വാമി വിവേകാനന്ദന് ഞങ്ങള്‍ പ്രണാമം അര്‍പ്പിക്കുകയും തലമുറകളുടെ മനസുകളെ സ്വാധീനിക്കുന്ന അദ്ദേഹത്തിന്റെ ശക്തിമത്തായ ചിന്തകളെയും ദര്‍ശനങ്ങളെയും സ്മരിക്കുകയും ചെയ്യുന്നു”, പ്രധാനമന്ത്രി പറഞ്ഞു.
ആയുഷ്മാൻ ഭാരത് പദ്ധതിയോടുള്ള പൗരന്റെ പ്രതികരണം പ്രധാനമന്ത്രി പങ്കുവച്ചു

എല്ലാ ഇന്ത്യൻ പൗരന്മാർക്കും 5 ലക്ഷം രൂപയുടെ ആരോഗ്യ ഇൻഷുറൻസ് പരിരക്ഷ എടുത്തുകാട്ടുന്ന ആയുഷ്മാൻ ഭാരത് പദ്ധതിയെക്കുറിച്ചുള്ള ഒരു പൗരന്റെ പ്രതികരണം പ്രധാനമന്ത്രി ശ്രീ നരേന്ദ്ര മോദി പങ്കിട്ടു. പദ്ധതിയുടെ പ്രയോജനങ്ങൾ ഇന്ത്യയൊട്ടാകെ പ്രയോജനപ്പെടുത്താൻ കഴിയുമെന്ന് പ്രധാനമന്ത്രി അഭിപ്രായപ്പെട്ടു. ഒരു പൗരന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു : “അത് തീർത്തും ഉണ്ട്. ഇന്ത്യയിലുടനീളമുള്ള ഈ പദ്ധതിയുടെ പ്രയോജനങ്ങൾ ഒരാൾക്ക് പ്രയോജനപ്പെടുത്താം എന്നതും ഒരുപോലെ പ്രധാനമാണ്.
പാക്കിസ്ഥാനിലെ വെള്ളപ്പൊക്കത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി അനുശോചിച്ചു

പാക്കിസ്ഥാനിലെ വെള്ളപ്പൊക്കത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ട്വീറ്റിൽ പ്രധാനമന്ത്രി പറഞ്ഞു : "പാകിസ്ഥാനിലെ വെള്ളപ്പൊക്കം മൂലമുണ്ടായ നാശനഷ്ടങ്ങൾ കാണുമ്പോൾ ദുഃഖമുണ്ട്. ഈ പ്രകൃതിദുരന്തത്തിൽ ഇരയായവരുടെയും പരിക്കേറ്റവരുടെയും എല്ലാവരുടെയും കുടുംബങ്ങൾക്ക് ഞങ്ങൾ ഹൃദയംഗമമായ അനുശോചനം അറിയിക്കുന്നു, സാധാരണ നില എത്രയും വേഗം പുനഃസ്ഥാപിക്കുമെന്ന് പ്രതീക്ഷിക്കുന്നു."
ഇന്ത്യന്‍ പ്രധാനമന്ത്രി ശ്രീ  നരേന്ദ്ര മോദിയും ഡെന്‍മാര്‍ക്ക് പ്രധാനമന്ത്രി മെറ്റേ ഫ്രെഡ്‌റിക്‌സനും തമ്മില്‍ വെര്‍ച്ച്വല്‍ ഉച്ചകോടി നടന്നു

1. ഇന്ത്യ ആതിഥേയത്വം വഹിച്ചുകൊണ്ട് 2020 സെപ്റ്റംബര്‍ 28ന് പ്രധാനമന്ത്രിയും പ്രധാനമന്ത്രി മെറ്റേ ഫ്രെഡ്‌റിക്‌സനുമായി ഒരു വെര്‍ച്ച്വല്‍ ഉച്ചകോടി സംഘടിപ്പിച്ചു. 2. നിരന്തരമായ ഉന്നതതല കൈമാറ്റങ്ങളിലൂടെ അടയാളപ്പെടുത്തുന്ന ഇന്ത്യാ-ഡെന്‍മാര്‍ക്ക് ഉഭയകക്ഷിബന്ധങ്ങള്‍ ചരിത്രപരമായ ബന്ധങ്ങളിലും പൊതുവായ ജനാധിപത്യ പാരമ്പര്യങ്ങളിലും പ്രാദേശികവും അതോടൊപ്പം അന്താരഷ്ട്രവുമായ സമാധാനത്തിലും സ്ഥിരതയിലും അധിഷ്ഠിതവുമാണ്. 3. ഇന്ത്യയും ഡെന്‍മാര്‍ക്കും തമ്മിലുള്ള ചരക്കുകളിലേയും സേവനങ്ങളിലേയും വ്യാപാരത്തില്‍ 2016ലെ 2.82 ബില്യണ്‍ യു.എസ്. ഡോളറില്‍ നിന്ന് 2019ല്‍ 3.68 ബില്യണ്‍ യു.എസ്. ഡോളറായി 30.49% ന്റെ വര്‍ദ്ധനവുണ്ടായി. ഷിപ്പിംഗ്, പുനരുപയോഗ ഊര്‍ജ്ജം, പരിസ്ഥിതി, കൃഷി, ഭക്ഷ്യ സംസ്കരണം , സ്മാര്‍ട്ട് നഗരവികസനം എന്നീ മേഖലകളിലായി ഏകദേശം 200 ഡാനിഷ് കമ്പനികള്‍ ഇന്ത്യയില്‍ നിക്ഷേപം നടത്തിയിട്ടുണ്ട്നി. രവധി ഡാനിഷ് കമ്പനികള്‍ ''മേക്ക് ഇന്‍ ഇന്ത്യാ പദ്ധതിക്ക്''കീഴില്‍ പുതിയ ഉല്‍പ്പാദന ഫാക്ടറികളും നിര്‍മ്മിച്ചിട്ടുണ്ട്. ഐ.ടി. പുനരുപയോഗ ഊര്‍ജ്ജം, എഞ്ചിനീയറിംഗ് എന്നിവയില്‍ ഏകദേശം 25 ഇന്ത്യന്‍ കമ്പനികളുടെ സാന്നിദ്ധ്യം ഡെന്‍മാര്‍ക്കിലുമുണ്ട്. 4. ബൗദ്ധിക സ്വത്ത് സഹകരണ മേഖലയില്‍ ഇന്ത്യയും ഡെന്‍മാര്‍ക്കും തമ്മില്‍ ഈ അവസരത്തില്‍ ഒരു ധാരണാപത്രം ഒപ്പിടുകയും ചെയ്തു. അന്താരാഷ്ട്ര സൗരോര്‍ജ്ജ കൂട്ടായ്മയില്‍ ഡെന്‍മാര്‍ക്ക് ചേരുന്നതാണ് മറ്റൊരു സുപ്രധാനമായ ഫലം. 5. ഇരുരാജ്യങ്ങളും തമ്മിലുള്ള കാലം തെളിയിച്ച സൗഹൃദബന്ധത്തിന്റെ പശ്ചാത്തലത്തില്‍ ഉഭയകക്ഷി ബന്ധത്തെ വിശാലമായ ചട്ടക്കൂട്ടില്‍ സമഗ്രമായി അവലോകനം ചെയ്യുന്നതിന് വെര്‍ച്ച്വല്‍ ഉച്ചകോടി അവസരം നല്‍കും. കൂടാതെ പരസ്പരം താല്‍പര്യമുള്ള പ്രധാനപ്പെട്ട വിഷയങ്ങളില്‍ സഹകരണപങ്കാളിത്തം ആഴത്തിലാക്കുന്നതിനും ശക്തിപ്പെടുത്തുന്നതിനും വേണ്ട രാഷ്ട്രീയ ദിശാബോധവും നല്‍കും.
ജമ്മു കശ്മീരില്‍ അമര്‍നാഥ് തീര്‍ഥാടകര്‍ ആക്രമിക്കപ്പെട്ടതിനെ പ്രധാനമന്ത്രി അപലപിച്ചു; ജമ്മു കശ്മീര്‍ ഗവര്‍ണറും മുഖ്യമന്ത്രിയുമായി സംസാരിച്ച് സഹായം ഉറപ്പു നല്‍കി

ജമ്മു കശ്മീരില്‍ അമര്‍നാഥ് തീര്‍ഥാടകര്‍ ആക്രമിക്കപ്പെട്ട സംഭവത്തെ പ്രധാനമന്ത്രി ശ്രീ. നരേന്ദ്ര മോദി അപലപിച്ചു. ജമ്മു കശ്മീര്‍ ഗവര്‍ണര്‍ ശ്രീ. എന്‍.എന്‍.വോറയുമായും മുഖ്യമന്ത്രി ശ്രീമതി മെഹബൂബ് മുഫ്തിയുമായും ഫോണില്‍ സംസാരിച്ച പ്രധാനമന്ത്രി, സാധ്യമായ എല്ലാ സഹായവും ഉറപ്പു നല്‍കുകയും ചെയ്തു. ‘ഭീരുത്വം നിറഞ്ഞ ഇത്തരം ആക്രമണങ്ങളെയോ വിദ്വേഷം സൃഷ്ടിക്കാനുള്ള പദ്ധതികളെയോ ഇന്ത്യ ഒരിക്കലും ഭയക്കില്ല. ജമ്മു കശ്മീരിലുണ്ടായ ആക്രമണത്തില്‍ ജീവന്‍ നഷ്ടപ്പെട്ടവരുടെ ബന്ധുക്കളുടെ ദുഃഖത്തില്‍ പങ്കുചേരുന്നു. പരുക്കേറ്റവര്‍ക്കായി പ്രാര്‍ഥിക്കുന്നു. ശാന്തരായി നീങ്ങുകയായിരുന്ന അമര്‍നാഥ് തീര്‍ഥാടകര്‍ ജമ്മു കശ്മീരില്‍ ആക്രമിക്കപ്പെട്ട സംഭവം വാക്കുകളില്‍ പറഞ്ഞറിയിക്കാനാവാത്തവിധം വേദനിപ്പിക്കുന്നു. എല്ലാവരും ഈ സംഭവത്തെ ശക്തമായി അപലപിക്കേണ്ടതുണ്ട്. ജമ്മു കശ്മീര്‍ ഗവര്‍ണറുമായും മുഖ്യമന്ത്രിയുമായും ബന്ധപ്പെട്ടു സാധ്യമായ എല്ലാ സഹായവും വാഗ്ദാനം ചെയ്തിട്ടുണ്ട്’, പ്രധാനമന്ത്രി പറഞ്ഞു.
വിവിധ ഉത്സവങ്ങളോടനുബന്ധിച്ച് പ്രധാനമന്ത്രി ആശംസകള്‍ നേര്‍ന്നു

രാജ്യത്തെ വിവിധ പ്രദേശങ്ങളിലെ ആഘോഷങ്ങളോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി പൗരന്‍മാര്‍ക്ക് ആശംസകള്‍ നേര്‍ന്നു. ഉത്സവങ്ങള്‍ എല്ലാവര്‍ക്കും സന്തോഷവും സന്തുഷ്ടിയും നല്‍കട്ടെയെന്ന് പ്രധാനമന്ത്രി ആശംസിച്ചു. ഓരോ പ്രദേശത്തയും പ്രാദേശിക ഭാഷയിലാണ് പ്രധാനമന്ത്രി ആശംസകള്‍ നേര്‍ന്നത്. ‘ഗുജറാത്തിലെ എല്ലാ സുഹൃത്തുക്കള്‍ക്കും ഉത്തരായന്റെ ശുഭാശംസകള്‍’. ‘അസമിലെ ജനങ്ങള്‍ക്ക് ബിഹു ആശംസകള്‍’ ‘ഭോഗി ആഘോഷിക്കുന്ന എല്ലാ ജനങ്ങള്‍ക്കും ആശംസകള്‍. ഈ ദിവസം എല്ലാവരുടെയും ജീവിതത്തില്‍ സന്തോഷം കൊണ്ടുവരട്ടെ’. ‘തമിഴ്‌നാട്ടിലെ ജനങ്ങള്‍ക്ക് എന്റെ ഹൃദ്യമായ പൊങ്കല്‍ ആശംസകള്‍’ ‘രാജ്യത്തൊട്ടാകെയുള്ള ജനങ്ങള്‍ക്ക് എന്റെ ഹൃദയംഗമമായ മകരസംക്രാന്തി ആശംസകള്‍’, പ്രധാനമന്ത്രി സന്ദേശങ്ങളില്‍ പറഞ്ഞു.
കാർഗിലിൽ നമ്മുടെ ധീര സൈനികർക്കൊപ്പം ദീപാവലി ആഘോഷിക്കാൻ പ്രധാനമന്ത്രി

പ്രധാനമന്ത്രി ശ്രീ നരേന്ദ്ര മോദി കാർഗിലിൽ വന്നിറങ്ങി, അവിടെ അദ്ദേഹം നമ്മുടെ ധീര സൈനികർക്കൊപ്പം ദീപാവലി ആഘോഷിക്കും. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : “പ്രധാനമന്ത്രി ശ്രീ നരേന്ദ്രമോദി കാർഗിലിൽ വന്നിറങ്ങി, അവിടെ അദ്ദേഹം നമ്മുടെ ധീരരായ സൈനികർക്കൊപ്പം ദീപാവലി ആഘോഷിക്കും.” ND
ലാല്‍കില മൈതാനം 15 ഓഗസ്റ്റ് പാര്‍ക്കില്‍ നടന്ന ദസറ ആഘോഷങ്ങളില്‍ പ്രധാനമന്ത്രി പങ്കെടുത്തു

ന്യൂഡെല്‍ഹിയിലെ ലാല്‍കില മൈതാനം 15 ഓഗസ്റ്റ് പാര്‍ക്കില്‍ നടന്ന ദസറ ആഘോഷങ്ങളില്‍ പ്രധാനമന്ത്രി ശ്രീ. നരേന്ദ്ര മോദി പങ്കെടുത്തു. ലവ-കുശ രാംലീല കമ്മിറ്റി സംഘടിപ്പിച്ച രാംലീല അദ്ദേഹം വീക്ഷിച്ചു. തിന്മയ്ക്കുമീതെ നന്മയുടെ വിജയം ഉദ്‌ഘോഷിക്കുന്നതിനായി രാവണന്റെയും കുംഭകര്‍ണന്റെയും മേഘനാഥന്റെയും കോലം കത്തിക്കുന്ന ചടങ്ങിനും പ്രധാനമന്ത്രി സാക്ഷ്യം വഹിച്ചു. ബഹുമാനപ്പെട്ട രാഷ്ട്രപതി ശ്രീ. രാം നാഥ് കോവിന്ദും ആഘോഷത്തില്‍ പങ്കെടുത്തു.
ഡല്‍ഹി മെട്രോയുടെ മജന്തലെയിനില്‍ ആദ്യത്തെ ഡ്രൈവര്‍രഹിത ട്രെയിനിന്റെ പ്രവര്‍ത്തനം ഡിസംബര്‍ 28ന് പ്രധാനമന്ത്രി ഉദ്ഘാടനം ചെയ്യും

ഡല്‍ഹി മെട്രോയുടെ മജന്ത ലൈനില്‍ (ജാനകിപുരി വെസ്റ്റ്-ബൊട്ടാണിക്കല്‍ ഗാര്‍ഡന്‍) ഇന്ത്യയിലെ ആദ്യത്തെ ഡ്രൈവര്‍രഹിത ട്രെയിനിന്റെ പ്രവര്‍ത്തനം പ്രധാനമന്ത്രി ശ്രീ നരേന്ദ്രമോദി ഉദ്ഘാടനം ചെയ്യും. അതോടൊപ്പം എയര്‍പോര്‍ട്ട് എക്‌സ്പ്രസ് ലൈനിലെ പൂര്‍ണ്ണ പ്രവര്‍ത്തനസജ്ജമായ ദേശീയ പൊതു മൊബിലിറ്റി കാര്‍ഡ് സേവനവും 2020 ഡിസംബര്‍ 28ന് രാവിലെ 11ന് വിഡിയോ കോണ്‍ഫറന്‍സിംഗിലൂടെ അദ്ദേഹം ഉദ്ഘാടനം ചെയ്യും. ഈ നൂതനാശങ്ങള്‍ സന്തോഷകരമായ യാത്രയുടെ ഒരു പുതിയ കാലഘട്ടത്തെ വിളംബരം ചെയ്യുകയും ചലനാത്മകത മെച്ചപ്പെടുത്തുകയും ചെയ്യും. ഡ്രൈവര്‍രഹിത ട്രെയിനുകള്‍ പൂര്‍ണ്ണമായും ഓട്ടോമേറ്റഡ് ആണ്, അത് സാദ്ധ്യമായ മനുഷ്യപിശകുകള്‍ ഇല്ലാതാക്കുകയും ചെയ്യും. മജന്ത ലെയിനില്‍ ഡ്രൈവര്‍രഹിത ട്രെയിനിന്റെ പ്രവര്‍ത്തനം ആരംഭിച്ചുകഴിഞ്ഞാല്‍ 2021 മദ്ധ്യത്തോടെ ഡല്‍ഹി മെട്രോയുടെ പിങ്ക് ലെയിനിലും ഡ്രൈവര്‍രഹിത പ്രവര്‍ത്തനം പ്രതീക്ഷിക്കുന്നു. എയര്‍പോര്‍ട്ട് എക്‌സ്പ്രസ് ലെയിനില്‍ പൂര്‍ണ്ണമായും പ്രവര്‍ത്തനസജ്ജമാകുന്ന ദേശീയ പൊതു മൊബിലിറ്റി കാര്‍ഡ്, റുപേ ഡെബിറ്റ് കാര്‍ഡ് കൈവശമുള്ള ആര്‍ക്കും എയര്‍പോര്‍ട്ട് എക്‌സ്പ്രസ് ലെയിനില്‍ ആ കാര്‍ഡ് ഉപയോഗിച്ച് യാത്രചെയ്യാന്‍ സൗകര്യമൊരുക്കും. 2022 ഓടെ ഡല്‍ഹി മെട്രോയുടെ സമ്പൂര്‍ണ്ണശൃംഖലയിലും ഈ സൗകര്യം ലഭ്യമാകും.
ജി- സാറ്റ് 11 ന്റെ വിജയകരമായ വിക്ഷേപണത്തില്‍ പ്രധാനമന്ത്രിയുടെ അഭിനന്ദനം

ജി-സാറ്റ് 11 ഉപഗ്രഹം വിജയകരമായി വിക്ഷേപിച്ചതിന് പ്രധാനമന്ത്രി ശ്രീ. നരേന്ദ്ര മോദി ഐ.എസ്.ആര്‍.ഒ യെ അഭിനന്ദിച്ചു. ‘വിദൂരസ്ഥ പ്രദേശങ്ങളെ ബന്ധിപ്പിച്ചുകൊണ്ട് കോടിക്കണക്കിന് ഇന്ത്യാക്കാരുടെ ജീവിതങ്ങളില്‍ പരിവര്‍ത്തനം കൊണ്ടുവരുന്ന നമ്മുടെ ബഹിരാകാശ പരിപാടിയിലെ ഒരു സുപ്രധാന നാഴികക്കല്ല് ! ഇന്ത്യയുടെ ഏറ്റവും ഭാരമേറിയതും, വലുതും, ഏറ്റവും നവീനവുമായ ഉപഗ്രഹം ജി-സാറ്റ് 11 ന്റെ വിജയകരമായ വിക്ഷേപണത്തിന് ഐ.എസ്.ആര്‍.ഒ യ്ക്ക് അഭിനന്ദനങ്ങള്‍. തുടര്‍ച്ചയായി നവീന ആശയങ്ങള്‍ നടപ്പാക്കിക്കൊണ്ട് വലിപ്പത്തിന്റേയും നേട്ടങ്ങളുടേയും വിജയത്തിന്റേയും പുതിയ നിലവാരങ്ങള്‍ സൃഷ്ടിക്കുന്ന നമ്മുടെ ശാസ്ത്രജ്ഞരില്‍ ഇന്ത്യയ്ക്ക് അഭിമാനമുണ്ട്. അവരുടെ പ്രശംസാര്‍ഹമായ പ്രവൃത്തി ഓരോ ഇന്ത്യാക്കാരനേയും പ്രചോദിപ്പിക്കുന്നതാണ്, ‘ പ്രധാനമന്ത്രി പറഞ്ഞു.
ഉപഗ്രഹങ്ങള്‍ക്കും വിക്ഷേപണ വാഹനങ്ങള്‍ക്കുമുള്ള ടെലികമാന്‍ഡ് സ്റ്റേഷനുകള്‍, ടെലിമെട്രി ട്രാക്കിങ് എന്നിവയുടെ നടത്തിപ്പിലും ബഹിരാകാശ ഗവേഷണം, ശാസ്ത്രം, ആപ്ലിക്കേഷന്‍ എന്നിവയിലും സഹകരിക്കുന്നതിനായി ഇന്ത്യയും ബ്രൂണേ ദാറുസ്സലാമും തമ്മിലുള്ള ധാരണാപത്രത്തിനു മന്ത്രിസഭയുടെ അനുമതി

ഉപഗ്രഹങ്ങള്‍ക്കും വിക്ഷേപണ വാഹനങ്ങള്‍ക്കുമുള്ള ടെലികമാന്‍ഡ് സ്റ്റേഷനുകള്‍, ടെലിമെട്രി ട്രാക്കിങ് എന്നിവയുടെ നടത്തിപ്പിലും ബഹിരാകാശ ഗവേഷണം, ശാസ്ത്രം, ആപ്ലിക്കേഷന്‍ എന്നിവയിലും സഹകരിക്കുന്നതിനായി ഇന്ത്യയും ബ്രൂണേ ദാറുസ്സലാമും തമ്മിലുള്ള ധാരണാപത്രത്തെക്കുറിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ നടന്ന കേന്ദ്ര മന്ത്രിസഭാ യോഗത്തില്‍ വിശദീകരിക്കപ്പെട്ടു. 2018 ജൂലൈ 19നു ന്യൂഡെല്‍ഹിയില്‍വെച്ചാണു ധാരണാപത്രം ഒപ്പുവെക്കപ്പെട്ടത്. നേട്ടങ്ങള്‍: ഇന്ത്യയുടെ വിക്ഷേപണ വാഹനങ്ങള്‍ക്കും ഉപഗ്രഹ ദൗത്യങ്ങള്‍ക്കും സൗകര്യമൊരുക്കുന്നതിനുള്ള ഗ്രൗണ്ട് സ്റ്റേഷന്‍ തുടര്‍ന്നും പ്രവര്‍ത്തിപ്പിക്കുന്നതിനും നിലനിര്‍ത്തുന്നതിനും മെച്ചപ്പെടുത്തുന്നതിനും ഇന്ത്യക്കു ധാരണാപത്രം അവസരം നല്‍കുന്നു. ഇതോടെ രാജ്യത്തെ എല്ലാ വിഭാഗങ്ങള്‍ക്കും എല്ലാ മേഖലകള്‍ക്കും നേട്ടമുണ്ടാകും. ഗ്രൗണ്ട് സ്‌റ്റേഷന്‍ നടത്തിപ്പിലും ബഹിരാകാശ സാങ്കേതികവിദ്യ ഉപയോഗപ്പെടുത്തുന്നതിനുള്ള പരിശീലനത്തിലും പുതിയ ഗവേഷണ പ്രവര്‍ത്തനങ്ങള്‍ തേടുന്നതിനു ധാരണാപത്രം പ്രചോദനമേകും.
‘പ്രഗതി’യിലൂടെ പ്രധാനമന്ത്രി ആശയവിനിമയം നടത്തി

സേവനസന്നദ്ധമായ ഭരണത്തിനും സമയബന്ധിതമായുള്ള നടത്തിപ്പിനുമായുള്ള ഐ.സി.ടി. അധിഷ്ഠിത, വൈവിധ്യമാര്‍ന്ന സംവിധാനമായ ‘പ്രഗതി’യിലൂടെയുള്ള 12-ാമത് ആശയവിനിമയം പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ നടന്നു. വിദ്യാര്‍ഥികള്‍ക്കുള്ള സ്‌കോളര്‍ഷിപ്പുകളും ഫെലോഷിപ്പുകളും വിതരണം ചെയ്യുന്നതിലെ പുരോഗതിയും തടസ്സങ്ങളും പ്രധാനമന്ത്രി വിലയിരുത്തി. ഇവയുടെ വിതരണം വൈകുന്നതിനുള്ള കാരണങ്ങള്‍ തിരക്കിയ പ്രധാനമന്ത്രി, വിദ്യാര്‍ഥികള്‍ക്കുള്ള ആനുകൂല്യവിതരണം ആധാറുമായി ബന്ധപ്പെടുത്തുന്നതിലെ പുരോഗതിയെക്കുറിച്ചു ചോദിച്ചറിഞ്ഞു. സ്‌കോളര്‍ഷിപ്പുകളും ഫെലോഷിപ്പുകളും വിതരണം ചെയ്യുന്നതു സംബന്ധിച്ച പരാതികളില്‍ വേഗം തീര്‍പ്പു കല്‍പിക്കാന്‍ അദ്ദേഹം ഉദ്യോഗസ്ഥര്‍ക്കു നിര്‍ദേശം നല്‍കി. ത്രിപുര, മിസോറാം, ഉത്തര്‍പ്രദേശ്, കര്‍ണാടക, ഒഡിഷ, തെലങ്കാന, ഛത്തീസ്ഗഢ്, മഹാരാഷ്ട്ര എന്നിവിടങ്ങളിലേത് ഉള്‍പ്പെടെ പല സംസ്ഥാനങ്ങളിലെയും റോഡ്, റെയില്‍വേ, ഉരുക്ക്, ഊര്‍ജം എന്നീ മേഖലകളിലെ പ്രധാന അടിസ്ഥാനസൗകര്യ വികസന പദ്ധതികളുടെ പ്രവര്‍ത്തനപുരോഗതി പ്രധാനമന്ത്രി വിലയിരുത്തി. ഇന്ത്യയെയും ബംഗ്ലാദേശിനെയും ബന്ധപ്പെടുത്തുന്ന അഖോറ-അഗര്‍ത്തല റെയില്‍വേ ലൈനിനെക്കുറിച്ചുള്ള വിശദാംശങ്ങളും ചര്‍ച്ച ചെയ്തു. ഭീലായ് ഉരുക്കു പ്ലാന്റിന്റെ വികസനപ്രവര്‍ത്തനവും ആധുനികവല്‍ക്കരണവുമാണു വിലയിരുത്തപ്പെട്ട മറ്റൊരു പദ്ധതി. ഇതിന്റെ പ്രവര്‍ത്തനം മന്ദഗതിയിലാണെന്നു ബോധ്യമായതോടെ, എല്ലാ പ്രശ്‌നങ്ങളും പരിഹരിച്ചു ജോലി പെട്ടെന്നു പൂര്‍ത്തിയാക്കാന്‍ സ്റ്റീല്‍, ഹെവി എന്‍ജിനീയറിങ് മന്ത്രാലയങ്ങള്‍ക്കു നിര്‍ദേശം നല്‍കി. സ്വച്ഛ് ഭാരത് മിഷനിലെ ‘വേസ്റ്റ് റ്റു വെല്‍ത്ത്’ പദ്ധതിയും വിലയിരുത്തപ്പെട്ടു. ‘വേസ്റ്റ് റ്റു കംപോസ്റ്റ്’, ‘വേസ്റ്റ് റ്റു എനര്‍ജി’ എന്നീ ഘടകങ്ങളാണ് ഇതില്‍ ഉള്‍പ്പെടുന്നത്. ഈ പദ്ധതിയുടെ പ്രവര്‍ത്തനപുരോഗതി സംബന്ധിച്ച വിശദാംശങ്ങള്‍ വിവിധ സംസ്ഥാനങ്ങള്‍ നല്‍കി. ആരോഗ്യരംഗത്ത്, ക്ഷയരോഗം നിയന്ത്രണവിധേയമാക്കാനുള്ള റിവൈസ്ഡ് നാഷണല്‍ ട്യൂബര്‍കുലോസിസ് കണ്‍ട്രോള്‍ പ്രോഗ്രാം വിലയിരുത്തി. ജില്ലാടിസ്ഥാനത്തില്‍ മള്‍ട്ടി-ഡ്രഗ് റെസിസ്റ്റന്റ് ട്യൂബര്‍കുലോസിസ് കണ്ടെത്താനുള്ള സംവിധാനങ്ങള്‍ ഒരുക്കാന്‍ പ്രധാനമന്ത്രി നിര്‍ദേശം നല്‍കി. രോഗത്തെ പ്രതിരോധിക്കുന്നിതിനായുള്ള പ്രവര്‍ത്തനങ്ങളിലെ പുരോഗതി ജില്ലാടിസ്ഥാനത്തില്‍ വിലയിരുത്തുന്നതിനും നിര്‍ദേശിച്ചു. മാതൃ, ശിശു മരണനിരക്ക് (ഐ.എം.ആറും എം.എം.ആറും) കുറച്ചുകൊണ്ടുവരുന്നതിനുള്ള ശ്രമങ്ങളിലെ പുരോഗതിയും വിവിധ സംസ്ഥാനങ്ങള്‍ ഇതിനായി കൈക്കൊള്ളുന്ന നടപടികളും ചര്‍ച്ച ചെയ്യപ്പെട്ടു.
ലോക പരിസ്ഥിതിദിന ആഗോളതല ആഘോഷങ്ങളില്‍ പ്രധാനമന്ത്രി പ്രസംഗിക്കും

ലോക പരിസ്ഥിതിദിനം 2018നോട് അനുബന്ധിച്ചു നാളെ ന്യൂഡെല്‍ഹിയില്‍ നടക്കുന്ന ആഗോളതല ആഘോഷങ്ങളില്‍ പ്രധാനമന്ത്രി ശ്രീ. നരേന്ദ്ര മോദി പ്രസംഗിക്കും. ആഘോഷങ്ങളുടെ ഭാഗമായി രാജ്പഥ് മൈതാനത്തു നടക്കുന്ന പ്രദര്‍ശനം പ്രധാനമന്ത്രി സന്ദര്‍ശിക്കുകയും ചെയ്യും. പ്ലാസ്റ്റിക് മലിനീകരണം ഇല്ലാതാക്കുക എന്നതാണ് ഈ വര്‍ഷത്തെ ലോക പരിസ്ഥിതി ദിനത്തിന്റെ പ്രമേയം. 43ാമതായി നടക്കുന്ന ആഘോഷങ്ങള്‍ക്ക് ആതിഥ്യമരുളുന്നത് ഇന്ത്യയാണ്. പരിസ്ഥിതി വകുപ്പു മന്ത്രിമാര്‍, ഐക്യരാഷ്ട്ര സഭാ പ്രതിനിധികള്‍, വിവിധ വ്യവസായ സംഘടനകളിലെ അംഗങ്ങള്‍ തുടങ്ങിയ വിശിഷ്ടാതിഥികള്‍ പങ്കെടുക്കും. ലോക പരിസ്ഥിതി ദിനാഘോഷത്തിന് ആതിഥ്യം വഹിക്കാന്‍ അവസരം ലഭിച്ചത് കാലാവസ്ഥാ വ്യതിയാന പ്രശ്‌നങ്ങള്‍ പരിഹരിക്കുന്നതില്‍ ഇന്ത്യ വഹിക്കുന്ന നേതൃപരമായ സ്ഥാനത്തിനുള്ള അംഗീകാരമാണെന്നു തന്റെ 44ാമതു ‘മന്‍ കീ ബാത്തി’ല്‍ പ്രധാനമന്ത്രി ചൂണ്ടിക്കാട്ടിയിരുന്നു.
ബ്രിക്‌സ് രാജ്യങ്ങളിലെ ഊര്‍ജ്ജക്ഷമത വര്‍ദ്ധപ്പിക്കാന്‍ ധാരണാപത്രം

ഊര്‍ജ്ജ സംരക്ഷണവും ഊര്‍ജ്ജ വിനിയോഗത്തിലെ കാര്യക്ഷമതയും വര്‍ദ്ധിപ്പിക്കുന്നതിന് ഇന്ത്യയും, ബ്രിക്‌സ് അംഗങ്ങളായ ബ്രസീല്‍, റഷ്യ, ചൈന, ദക്ഷിണാഫ്രിക്ക എന്നീ രാജ്യങ്ങളുമായി ഒപ്പ് വച്ച് ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭ യോഗം മുന്‍കാല പ്രാബല്യത്തോടെ അനുമതി നല്‍കി. സാങ്കേതിക കൈമാറ്റം, സംയുക്ത പരിശീലനം, സാങ്കേതിക വിദ്യ വികസനം, മികച്ച ആശയങ്ങളും രീതികളും പങ്കിടല്‍ തുടങ്ങിയ ധാരണാപത്രം വ്യവസ്ഥ ചെയ്യുന്നു.
വടക്കുകിഴക്കന്‍ മേഖലയ്ക്കായുള്ള എന്‍.എല്‍.സി.പി.ആര്‍. പദ്ധതി 2020 മാര്‍ച്ച് വരെ തുടരുന്നതിനു മന്ത്രിസഭാ അനുമതി

5,300 കോടി രൂപയുടെ വകയിരുത്തലുമായി 90:10 എന്ന അനുപാതത്തിലുള്ള ഫണ്ടിങ് രീതി അവലംബിച്ചുകൊണ്ട് നിലവിലുള്ള നോണ്‍ ലാപ്‌സബിള്‍ സെന്‍ട്രല്‍ പൂള്‍ ഓഫ് റിസോഴ്‌സസ് (എന്‍.എല്‍.സി.പി.ആര്‍.) പദ്ധതി തുടരുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. പ്രവൃത്തി നടന്നുകൊണ്ടിരിക്കുന്ന പദ്ധതികള്‍ പൂര്‍ത്തിയാക്കാന്‍ ഇതുവഴി സാധിക്കും. 2017-18 മുതല്‍ 2020 മാര്‍ച്ച് വരെ കാലാവധിയോടെ, പ്രത്യേക മേഖലകളിലുള്ള അടിസ്ഥാനസൗകര്യ വികസനത്തിനായുള്ള നോര്‍ത്ത് ഈസ്റ്റ് സ്‌പെഷ്യല്‍ ഇന്‍ഫ്രാസ്ട്രക്ചര്‍ ഡെവലപ്‌മെന്റ് സ്‌കീം (നെസിഡ്‌സ്) എന്ന പേരിലുള്ള കേന്ദ്ര പദ്ധതിക്കും മന്ത്രിസഭ അനുമതി നല്‍കി. ‘നെസിഡ്‌സി’ന്റെ സവിശേഷതകള്‍ പുതിയ പദ്ധതി താഴെപ്പറയുന്ന മേഖലകളില്‍ അടിസ്ഥാനസൗകര്യം വികസിപ്പിക്കുന്നതിന് ഉദ്ദേശിച്ചുള്ളതാണ്: എ) ജലവിതരണം, ഊര്‍ജം, കണക്റ്റിവിറ്റി, സവിശേഷമായി വിനോദസഞ്ചാരത്തെ പ്രോത്സാഹിപ്പിക്കുന്ന പദ്ധതികള്‍ എന്നീ മേഖലകളുമായി ബന്ധപ്പെട്ട ഭൗതിക അടിസ്ഥാന സൗകര്യം ബി) വിദ്യാഭ്യാസം, ആരോഗ്യം എന്നീ സാമൂഹിക രംഗങ്ങളിലെ അടിസ്ഥാന സൗകര്യം. ‘നെസിഡ്‌സ്’ കൊണ്ടുള്ള നേട്ടങ്ങള്‍ പുതിയ പദ്ധതി പ്രകാരം സൃഷ്ടിക്കപ്പെടുന്ന സ്വത്തുക്കള്‍ ആരോഗ്യ സംരക്ഷണത്തെയും വിദ്യാഭ്യാസ സൗകര്യങ്ങളെയും ശക്തിപ്പെടുത്തുക മാത്രമല്ല, വിനോദസഞ്ചാരത്തെ പ്രോത്സാഹിപ്പിക്കുകയും അതുവഴി നാട്ടുകാരായ യുവാക്കള്‍ക്കു തൊഴിലവസരം സൃഷ്ടിച്ചുനല്‍കുകയും ചെയ്യും. വരും വര്‍ഷങ്ങളില്‍ മേഖലയുടെ സമഗ്രവികസനത്തിനുള്ള ഉല്‍പ്രേരകമായി പദ്ധതി നിലകൊള്ളും.
ഇന്റര്‍നാഷണല്‍ സോളാര്‍ അലയന്‍സ് കേന്ദ്രത്തിന്റെ തറക്കല്ലിടല്‍ ചടങ്ങില്‍ പങ്കെടുക്കാന്‍ പ്രധാനമന്ത്രിയും ഫ്രഞ്ച് പ്രസിഡന്റും ഗുഡ്ഗാവിലെത്തിയതു മെട്രോയില്‍

പ്രധാനമന്ത്രി ശ്രീ. നരേന്ദ്ര മോദിയും ഫ്രഞ്ച് പ്രസിഡന്റ് ഫ്രാന്‍സ്വേ ഒലാന്തെയും ഗുഡ്ഗാവില്‍ ഇന്റര്‍നാഷണല്‍ സോളാര്‍ അലയന്‍സ് കേന്ദ്രത്തിന്റെ തറക്കല്ലിടല്‍ ചടങ്ങില്‍ പങ്കെടുക്കാനായി യാത്രചെയ്തതു മെട്രോ ട്രെയിനില്‍. ചടങ്ങില്‍ പ്രസംഗിക്കവേ, കാലാവസ്ഥാ വ്യതിയാന പ്രശ്‌നത്തെ എങ്ങനെ നേരിടാമെന്നു ലോകം ഏതു വിധമാണു ചിന്തിക്കുന്നതെന്നു പ്രധാനമന്ത്രി ഓര്‍മിപ്പിച്ചു. പാരീസില്‍ നടന്ന സി.ഒ.പി. 21 ഉച്ചകോടിക്കിടെ രണ്ടു പ്രധാന നീക്കങ്ങള്‍ നടന്നതായി അദ്ദേഹം ചൂണ്ടിക്കാട്ടി. അതിലൊന്ന്, സാങ്കേതികവിദ്യ ഉപയോഗപ്പെടുത്തി പുതിയ കണ്ടുപിടിത്തങ്ങളിലൂടെ മലിനീകരണം സൃഷ്ടിക്കാത്ത ഊര്‍ജം സാധാരണക്കാര്‍ക്കു പ്രാപ്യമാകുന്നതാക്കിത്തീര്‍ക്കുക എന്നതാണ്. മറ്റൊന്ന് സൗരോര്‍ജം ഉപയോഗപ്പെടുത്തുന്നതിനായി സൗരോര്‍ജലഭ്യത വേണ്ടുവോളമുള്ള രാഷ്ട്രങ്ങളെ പങ്കാളികളാക്കി ഇന്റര്‍നാഷണല്‍ സോളാര്‍ അലയന്‍സ് രൂപീകരിക്കുകയെന്നതാണ്. കാലാവസ്ഥാ വ്യതിയാനത്തിന്റെ ദുരിതം നേരിടുന്ന ജനതയ്ക്കു ജീവശ്വാസം പകരുന്ന ഒന്നായി ഇന്റര്‍നാഷണല്‍ സോളാര്‍ അലയന്‍സ് പ്രവര്‍ത്തിക്കുമെന്നു പ്രധാനമന്ത്രി ചൂണ്ടിക്കാട്ടി. കടല്‍, കരയെടുക്കുന്ന ഭീഷണിയെ ചെറു ദ്വീപുരാഷ്ട്രങ്ങള്‍ നേരിടുന്നുണ്ടെന്നും പ്രധാനമന്ത്രി വ്യക്തമാക്കി. ഐക്യരാഷ്ട്രസഭയെപ്പോലെ ഇന്റര്‍നാഷണല്‍ സോളാര്‍ അലയന്‍സ് ഒരു സ്വതന്ത്ര സംഘടനയായിരിക്കുമെന്നു പ്രധാനമന്ത്രി പറഞ്ഞു.
ഇന്ത്യന്‍ ടെലി കമ്മ്യൂണിക്കേഷന്‍ സര്‍വ്വീസ് ഗ്രൂപ്പ് എ കേഡര്‍ പുനരവലോകനത്തിന് മന്ത്രിസഭയുടെ അനുമതി

ഇന്ത്യന്‍ ടെലി കമ്മ്യൂണിക്കേഷന്‍ സര്‍വ്വീസ് ഗ്രൂപ്പ് എ കേഡര്‍ പുനരവലോകനത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. പുനരവലോകന നിര്‍ദ്ദേശങ്ങളുടെ സവിശേഷതകള്‍ ചുവടെ ചേര്‍ക്കുന്നു. 1. ടെലികോം ഡയറക്ടര്‍ ജനറലിന്റെ ഒരു തസ്തിക സൃഷ്ടിക്കും . 2. ഡ്യൂട്ടി തസ്തികകളുടെ എണ്ണം 859 ആയി നിജപ്പെടുത്തി. 3. മറ്റ് വകുപ്പുകള്‍ വിഭാഗങ്ങള്‍ എന്നിവയിലേയ്ക്ക് ഐ.റ്റി.എസ്. ഉദ്യോഗസ്ഥരുടെ ഡെപ്യൂട്ടേഷനായി 310 തസ്തികകള്‍ സംവരണം ചെയ്യും. 4. ബി.എസ്.എന്‍.എല്‍ / എം.റ്റി.എന്‍.എല്‍ എന്നിവിടങ്ങളില്‍ നിയോഗിക്കുന്നതിനായി ചെറിയൊരു ശതമാനം ഐ.റ്റി.എസ്. ഉദ്യോഗസ്ഥരെ പ്രത്യേകമായി വകയിരുത്തും. 5. കേഡര്‍ അംഗസംഖ്യ നിലവിലുള്ള പ്രവര്‍ത്തന ശേഷിയായ 1690 ല്‍ പരിമിതപ്പെടുത്തും. കേന്ദ്ര വാര്‍ത്താ വിനിമയ വകുപ്പിന്റെ ആസ്ഥാനത്തും ഫീല്‍ഡ് യൂണിറ്റുകളിലും ആവശ്യത്തിന് അനുസൃതമായ തരത്തില്‍ കേഡര്‍ സുരക്ഷ ശക്തിപ്പെടുത്തന്നതിന് ഈ അനുമതി കരുത്തേകും. ബി.എസ്.എന്‍.എല്ലിലെയും എം.റ്റി.എന്‍.എല്ലിലെയും നൈപുണ്യ ശേഷിയുള്ള ഉദ്യോഗസ്ഥരുടെ എണ്ണത്തിലും വര്‍ദ്ധനവുണ്ടാകും. കൂടാതെ ഐ.റ്റി.എസ്. ഉദ്യോഗസ്ഥരുടെ ഉദ്യോഗ കയറ്റത്തില്‍ നിലവിലുള്ള സ്തംഭനാവസ്ഥയും മാറ്റമുണ്ടാക്കാനും സഹായിക്കും.
ബിഷ്ണു ചരണ്‍ സേഥിയുടെ വിയോഗത്തില്‍ പ്രധാനമന്ത്രിയുടെ അനുശോചനം

ഭാരതീയ ജനതാ പാര്‍ട്ടിയുടെ ഒഡീഷ യൂണിറ്റ് നേതാവ് ശ്രീ ബിഷ്ണു ചരണ്‍ സേഥിയുടെ നിര്യാണത്തില്‍ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു; ''ശ്രീ ബിഷ്ണു ചരണ്‍ സേഥി ജി ഒഡീഷയുടെ പുരോഗതിക്ക് മികച്ച സംഭാവന നല്‍കി. നിയമസഭാ സാമാജികനെന്ന നിലയില്‍ കഠിനാധ്വാനിയായിരുന്നു അദ്ദേഹം. സാമൂഹിക ശാക്തീകരണത്തിന് വലിയ സംഭാവന നല്‍കുകയും ചെയ്തു. അദ്ദേഹത്തിന്റെ വിയോഗത്തില്‍ ദുഃഖമുണ്ട്. അദ്ദേഹത്തിന്റെ കുടുംബാംഗങ്ങളോടും അനുഭാവികളോടും അനുശോചനം രേഖപ്പെടുത്തുന്നു. ഓം ശാന്തി.'
വനിതകളുടെ  ബോക്‌സിംഗിൽ സ്വർണമെഡൽ നേടിയ നിഖത് സറീനെ പ്രധാനമന്ത്രി അഭിനന്ദിച്ചു

കോമൺവെൽത്ത് ഗെയിംസിൽ വനിതകളുടെ 50 കിലോഗ്രാം ബോക്‌സിംഗിൽ സ്വർണമെഡൽ നേടിയ നിഖത് സറീനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു : “നിഖാത് സരീൻ ഇന്ത്യയുടെ അഭിമാനമാണ്. സ്വന്തം കഴിവുകൾ കൊണ്ട് പ്രശംസിക്കപ്പെടുന്ന ഒരു ലോകോത്തര അത്‌ലറ്റാണ് അവർ . കോമൺവെൽത്ത് ഗെയിംസിൽ സ്വർണ്ണ മെഡൽ നേടിയതിൽ ഞാൻ അവരെ അഭിനന്ദിക്കുന്നു. വിവിധ ടൂർണമെന്റുകളിൽ മികവ് പുലർത്തിയ അവർ മികച്ച സ്ഥിരത കാട്ടി. അവരുടെ ഭാവി ഉദ്യമങ്ങൾക്ക് ആശംസകൾ.”
നേപ്പാള്‍ സന്ദര്‍ശനത്തിനായിപുറപ്പെടും മുമ്പുള്ള  പ്രധാനമന്ത്രിയുടെ പ്രസ്താവന

നേപ്പാള്‍ സന്ദര്‍ശനത്തിനായിപുറപ്പെടും മുമ്പ് പ്രധാനമന്ത്രി ശ്രീ നരേന്ദ്ര മോദി നടത്തിയ പ്രസ്താവനയുടെ പൂര്‍ണ്ണരൂപം: “ആദരണീയനായ നേപ്പാള്‍ പ്രധാനമന്ത്രി ശ്രീ. കെ.പി ശര്‍മ ഒലിയുടെ ക്ഷണം സ്വീകരിച്ച് മെയ് 11 മുതല്‍ 12 വരെ (2018 മെയ് 11-12) ഞാന്‍ നേപ്പാള്‍ സന്ദര്‍ശിക്കും. പ്രധാനമന്ത്രിയെന്ന നിലയില്‍ എന്റെ മൂന്നാമത്തെ നേപ്പാള്‍ സന്ദര്‍ശനമാണിത്. നേപ്പാളുമായുള്ള നമ്മുടെ പഴക്കമേറിയ ഉറ്റ സൗഹൃദബന്ധങ്ങള്‍ക്ക് ഇന്ത്യയും, വ്യക്തിപരമായി ഞാനും നല്‍കുന്ന ഉയര്‍ന്ന പരിഗണനയാണ് ഇത് പ്രതിഫലിപ്പിക്കുന്നത്്. കഴിഞ്ഞ മാസം നേപ്പാള്‍ പ്രധാനമന്ത്രി ശ്രീ. ഒലി നടത്തിയ ഇന്ത്യാ സന്ദര്‍ശനത്തിന്റെ തുടര്‍ച്ചയായാണ് എന്റെ സന്ദര്‍ശനം. ‘എല്ലാവര്‍ക്കുമൊപ്പം, എല്ലാവര്‍ക്കും വികസനം’ എന്ന ആപ്തവാക്യത്തിനനുസൃതമായി ‘അയല്‍ക്കാര്‍ ആദ്യം’ എന്ന എന്റെ ഗവണ്‍മെന്റിന്റെ നയം നടപ്പിലാക്കുന്നതിനുള്ള പ്രതിബദ്ധതയാണ് ഉന്നതതലത്തില്‍ പതിവായി നടക്കുന്ന ഈ ആശയവിനിമയങ്ങള്‍ പ്രതിഫലിപ്പിക്കുന്നത്. കഴിഞ്ഞ കുറച്ചു വര്‍ഷങ്ങള്‍ക്കിടെ ഇരു രാഷ്ട്രങ്ങളും തമ്മില്‍ പരസ്പരം ബന്ധിപ്പിക്കല്‍ വര്‍ദ്ധിപ്പിക്കാനും നിരവധി വികസന പദ്ധതികള്‍ നടപ്പിലാക്കാനും കഴിഞ്ഞിട്ടുണ്ട്. രണ്ടു രാജ്യങ്ങളിലെയും ജനങ്ങള്‍ക്ക് പ്രയോജനപ്പെടുന്ന, പരിവര്‍ത്തനാത്മകമായ നിരവധി ഉദ്യമങ്ങള്‍ക്കും തുടക്കമിട്ടിട്ടുണ്ട്. ന്യൂഡല്‍ഹിയില്‍ ഇരു രാഷ്ട്രങ്ങള്‍ക്കും താല്‍പര്യമുള്ള വിവിധ വിഷയങ്ങളില്‍ നടത്തിയ ചര്‍ച്ചകള്‍ മുന്നോട്ടുകൊണ്ടുപോകുന്നതിനും, നമ്മുടെ സഹകരണം വിവിധ മേഖലകളിലേക്ക് വ്യാപിപ്പിക്കുന്നതിനും പ്രധാനമന്ത്രി ശ്രീ. ഒലിക്കും എനിക്കും അവസരം ലഭിക്കും. കാഠ്മണ്ഡുവിനു പുറമേ, ജനക്പൂരും മുക്തിനാഥും സന്ദര്‍ശിക്കുന്നത് ഞാന്‍ ഉറ്റുനോക്കുകയാണ്. ഈ രണ്ടു സ്ഥലങ്ങളും എല്ലാ വര്‍ഷവും വളരെയധികം തീര്‍ത്ഥാടകരെ ആകര്‍ഷിക്കുന്നവയാണ്. ഇന്ത്യയിലെയും നേപ്പാളിലെയും ജനങ്ങള്‍ തമ്മിലുള്ള പുരാതനവും ശക്തവുമായ സാസ്‌കാരികവും മതപരവുമായ ബന്ധത്തിന്റെ ജീവിക്കുന്ന സാക്ഷ്യം കൂടിയാണ് ഈ സ്ഥലങ്ങള്‍. ജനാധിപത്യത്തിന്റെ നേട്ടങ്ങള്‍ ഏകീകരിച്ചും ദ്രുതഗതിയിലുള്ള വളര്‍ച്ചയും വികസനവും സ്വായത്തമാക്കിയും നേപ്പാള്‍ പുതിയൊരു കാലഘട്ടത്തിലേക്ക് കടക്കുമ്പോള്‍, ‘സമൃദ്ധ നേപ്പാള്‍, സുഖി നേപ്പാളി’ എന്ന നേപ്പാളിന്റെ കാഴ്ചപ്പാട് നടപ്പിലാക്കാന്‍ നേപ്പാള്‍ ഗവണ്‍മെന്റിന്റെ ഉറച്ച പങ്കാളിയായി ഇന്ത്യ തുടരും. നേപ്പാളിലെ രാഷ്ട്രീയ നേതാക്കളും സുഹൃത്തുക്കളുമായുള്ള കൂടിക്കാഴ്ചയെ ഞാന്‍ ഉറ്റുനോക്കുന്നു. പരസ്പര പ്രയോജനം, സദ്കീര്‍ത്തി, ധാരണ എന്നിവയുടെ അടിസ്ഥാനത്തിലുള്ള, ജനങ്ങളുമായുള്ള ബന്ധത്തില്‍ അധിഷ്ഠിതമായ, നേപ്പാളുമായുള്ള പങ്കാളിത്തം കൂടുതല്‍ ദൃഢമാക്കാന്‍ എന്റെ സന്ദര്‍ശനം സഹായിക്കുമെന്ന് എനിക്ക് ആത്മവിശ്വാസമുണ്ട്.”
ആഭ്യന്തര വാക്‌സിൻ നിർമ്മാതാക്കളുമായി പ്രധാനമന്ത്രി ആശയവിനിമയം നടത്തി

100 കോടി പ്രതിരോധ കുത്തിവയ്പ്പുകളുടെ നാഴികക്കല്ല് രാജ്യം മറികടക്കാൻ കാരണമായ വാക്സിൻ നിർമ്മാതാക്കളുടെ ശ്രമങ്ങളെ പ്രധാനമന്ത്രി പ്രശംസിക്കുകയും ഇന്ത്യയുടെ വിജയ ചരിത്രത്തിൽ അവർ വലിയ പങ്ക് വഹിച്ചുവെന്നും പറഞ്ഞു. അവരുടെ ആത്മവിശ്വാസത്തെയും പകർച്ചവ്യാധിയുടെ സമയത്ത് അവരുടെ കഠിനാധ്വാനത്തെയും അദ്ദേഹം അഭിനന്ദിച്ചു. കഴിഞ്ഞ ഒന്നര വർഷത്തിനിടയിൽ പഠിച്ച മികച്ച സമ്പ്രദായങ്ങൾ രാജ്യം സ്ഥാപനവൽക്കരിക്കേണ്ടതുണ്ടെന്ന് ഉദ്‌ബോധിപ്പിച്ച പ്രധാനമന്ത്രി, ആഗോള നിലവാരത്തിന് അനുസൃതമായി നമ്മുടെ പ്രവർത്തനങ്ങളിൽ മാറ്റം വരുത്താനുള്ള അവസരമാണിതെന്നും പറഞ്ഞു. വാക്‌സിനേഷൻ യജ്ഞത്തിന്റെ വിജയത്തിന്റെ പശ്ചാത്തലത്തിൽ ലോകം മുഴുവൻ ഇന്ത്യയിലേക്ക് ഉറ്റുനോക്കുകയാണെന്ന് അദ്ദേഹം പറഞ്ഞു. ഭാവിയിലെ വെല്ലുവിളികളെ നേരിടാൻ വാക്സിൻ നിർമ്മാതാക്കൾ ഒരുമിച്ച് പ്രവർത്തിക്കണമെന്നും അദ്ദേഹം പറഞ്ഞു. വാക്‌സിനുകൾ വികസിപ്പിക്കുന്നതിൽ തുടർച്ചയായ മാർഗനിർദേശവും പിന്തുണയും നൽകുന്നതിൽ പ്രധാനമന്ത്രിയുടെ വീക്ഷണത്തെയും ചലനാത്മക നേതൃത്വത്തെയും ആഭ്യന്തര വാക്‌സിൻ നിർമ്മാതാക്കൾ അഭിനന്ദിച്ചു. ഗവണ്മെന്റും വ്യവസായവും തമ്മിൽ ഇതുവരെ കണ്ടിട്ടില്ലാത്ത സഹകരണത്തെ അവർ പ്രശംസിക്കുകയും, ഈ ഉദ്യമത്തിലുടനീളം നിയന്ത്രണ പരിഷ്കാരങ്ങൾ, ലളിതമായ നടപടിക്രമങ്ങൾ, സമയബന്ധിതമായ അംഗീകാരങ്ങൾ, മുന്നോട്ട് വന്ന് പിന്തുണയ്ക്കുന്നതുമായ സ്വഭാവം എന്നിവയെ പ്രശംസിക്കുകയും ചെയ്തു. രാജ്യം പഴയ മാനദണ്ഡങ്ങളാണ് പാലിച്ചിരുന്നെതെങ്കിൽ കാര്യമായ കാലതാമസം ഉണ്ടാകുമായിരുന്നെന്നും ഇതുവരെ നാം നേടിയ വാക്സിനേഷൻ അളവിൽ എത്താൻ കഴിയുമായിരുന്നില്ലെന്നും അവർ ചൂണ്ടിക്കാട്ടി. ഗവണ്മെന്റ് കൊണ്ടുവന്ന നിയന്ത്രണ പരിഷ്കാരങ്ങളെ ശ്രീ അദാർ പൂനാവാല പ്രശംസിച്ചു. മഹാമാരിയുടെ കാലഘട്ടത്തിലുടനീളം പ്രധാനമന്ത്രിയുടെ നേതൃത്വത്തെ ശ്രീ. സൈറസ് പൂനാവാല പ്രശംസിച്ചു. കോവാക്‌സിൻ എടുത്തതിനും അതിന്റെ വികസന സമയത്ത് നൽകിയ തുടർച്ചയായ പിന്തുണക്കും പ്രചോദനത്തിനും ഡോ. കൃഷ്ണ എല്ല പ്രധാനമന്ത്രിയോട് നന്ദി പറഞ്ഞു. യുഎൻ ജനറൽ അസംബ്ലിയിൽ ഡിഎൻഎ അധിഷ്ഠിത വാക്സിനിനെക്കുറിച്ച് സംസാരിച്ചതിന് പ്രധാനമന്ത്രിയോട് പങ്കജ് പട്ടേൽ നന്ദി പറഞ്ഞു. വാക്സിനേഷൻ നാഴികക്കല്ല് നേടാൻ രാജ്യത്തെ സഹായിച്ച പ്രധാനമന്ത്രിയുടെ കാഴ്ചപ്പാടിനെ ശ്രീമതി മഹിമ ദത്ല അഭിനന്ദിച്ചു. ഡോ. സഞ്ജയ് സിംഗ് വാക്‌സിൻ വികസന മേഖലയിലെ നവീകരണത്തിന്റെയും സംയോജനത്തിന്റെയും പ്രാധാന്യത്തെക്കുറിച്ച് സംസാരിച്ചു. ഈ ശ്രമത്തിലുടനീളം ഗവണ്മെന്റും വ്യവസായവും തമ്മിലുള്ള സഹകരണത്തെ ശ്രീ. സതീഷ് റെഡ്ഡി അഭിനന്ദിച്ചു. പകർച്ചവ്യാധിയുടനീളം ഗവണ്മെന്റ് തുടർച്ചയായ ആശയവിനിമയത്തെ ഡോ. രാജേഷ് ജെയിൻ പ്രശംസിച്ചു. സെറം ഇൻസ്റ്റിറ്റ്യൂട്ട് ഓഫ് ഇന്ത്യ, ശ്രീ സൈറസ് പൂനാവാല & ശ്രീ അഡാർ പൂനാവാല , ഡോ. കൃഷ്ണ എല്ല & മിസ്. സുചിത്ര എല്ല, ഭാരത് ബയോടെക് ഇന്റർനാഷണൽ ലിമിറ്റഡ്; ശ്രീ. പങ്കജ് പട്ടേൽ & ഡോ. ഷെർവിൽ പട്ടേൽ, സൈഡസ് കാഡില; ശ്രീമതി മഹിമ ദാറ്റ്‌ല & മിസ്റ്റർ നരേന്ദർ മണ്ടേല, ബയോളജിക്കൽ ഇ. ലിമിറ്റഡ്; ഡോ. സഞ്ജയ് സിംഗ് & മിസ്റ്റർ സതീഷ് രാമൻലാൽ മേത്ത, ജെനോവ ബയോഫാർമസ്യൂട്ടിക്കൽസ് ലിമിറ്റഡ്; ശ്രീ.സതീഷ് റെഡ്ഡി & ശ്രീ.ദീപക് സപ്ര, ഡോ. റെഡ്ഡീസ് ലാബ്, ഡോ. രാജേഷ് ജെയിൻ, ശ്രീ. ഹർഷിത് ജെയിൻ, പനേഷ്യ ബയോടെക് ലിമിറ്റഡ് എന്നിവർ ആശയവിനിമയത്തിൽ പങ്കെടുത്തു. കേന്ദ്ര ആരോഗ്യ മന്ത്രി , ആരോഗ്യ സഹ മന്ത്രി , രാസവസ്തു, വളം സഹ മന്ത്രി തുടങ്ങിയവരും ആശയവിനിമയത്തിൽ സന്നിഹിതരായിരുന്നു.
പണ്ഡിറ്റ് ദീനദയാല്‍ ഉപാദ്ധ്യായയ്ക്ക് പ്രധാനമന്ത്രി ഉപചാരം അര്‍പ്പിച്ചു

പണ്ഡിറ്റ് ദീനദയാല്‍ ഉപാദ്ധ്യായയ്ക്ക് അദ്ദേഹത്തിന്റെ ജന്മവാര്‍ഷിക ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി ഉപചാരമര്‍പ്പിച്ചു. ‘ഞങ്ങളുടെ പ്രചോദനമായ പണ്ഡിറ്റ് ദീനദയാല്‍ ഉപാദ്ധ്യായജിയെ അദ്ദേഹത്തിന്റെ ജയന്തി ദിനത്തില്‍ സ്മരിക്കുന്നു’, പ്രധാനമന്ത്രി പറഞ്ഞു.